

***Γενικό Νοσοκομείο Βόλου «Αχιλλοπούλειο»***

Απολογισμός τριετίας 2016- 2019



Βόλος 2019

Περιεχόμενα

Εισαγωγή

Γενικά για τον Φορέα

Στρατηγικό σχέδιο

Προτεραιότητες Διοίκησης

1ος Στρατηγικός στόχος Οικονομική Διαχείριση.

2ος Στρατηγικός στόχος Νοσηλευτική κίνηση.

3ος Στρατηγικός στόχος Ανθρώπινο δυναμικό.

4ος Στρατηγικός στόχος Νέα τμήματα.

5ος Στρατηγικός στόχος Εξοπλισμός.

6ος Στρατηγικός στόχος Έργα υποδομής.

7ος Στρατηγικός στόχος Έργα σε εξέλιξη.

8ος Στρατηγικός στόχος Εκπαίδευση – Εξωστρέφεια.

Εισαγωγή

***Η «φύση» του απολογισμού***

Ο απολογισμός (πεπραγμένα), είναι ένα εργαλείο

* για τη Διοίκηση, προκειμένου να γνωρίζει την «απόκλιση» που έχει σε σχέση με το στρατηγικό σχέδιο της και να αναλάβει πιθανές δράσεις
* για την Κοινωνία, ώστε να γνωρίζει και να αποτιμά τις δράσεις και τις ενέργειες που έγιναν για το νοσοκομείο
* για τα Στελέχη, ώστε να μπορούν να αναδείξουν το έργο τους
* για τις Προϊστάμενες αρχές, ώστε να δύναται να το αξιολογήσουν

Ο στόχος του δεν είναι να παρουσιάσει αναλυτικά όλες τις αλλαγές, προμήθειες, παρεμβάσεις, δυσλειτουργίες, επεκτάσεις που γίνονται στο νοσοκομείο, παρά μόνο τις πιο ουσιώδεις, σε τέτοιο βαθμό, ώστε ο αναγνώστης, να μπορεί να «ακτινογραφήσει» τη Μονάδα Υγείας, ως προς το ρυθμό μεταβολής της ανάπτυξης της.

***Μήνυμα από τη Διοίκηση***

Η χωρίς αποκλεισμούς πρόσβαση στο δημόσιο σύστημα υγείας, η παροχή ποιοτικής φροντίδας υγείας, η εύρυθμη, ουσιαστική και διαφανής λειτουργία όλων των υπηρεσιών του Νοσοκομείου μας, η υπεράσπιση της αξιοπρέπειας ασθενών και συνοδών, η δίκαιη κι αποτελεσματική αντιμετώπιση προβλημάτων, η συμμόρφωση και τήρηση της νομοθεσίας και η αναβάθμιση του ρόλου του Νοσοκομείου στη συνείδηση των συμπολιτών μας, αποτελούν τις βασικές κι απαράβατες αρχές της προσπάθειας που κάνουμε απ’ τη θέση ευθύνης της Διοίκησης του “Αχιλλοπούλειου” Νοσοκομείου Βόλου, με όραμα την παροχή υψηλού επιπέδου περίθαλψης, καλύτερης των όμορων νοσοκομείων αλλά και εφάμιλλης με ανεπτυγμένα νοσοκομεία του κέντρου.

Βεβαίως δεν λύσαμε όλα τα προβλήματα, έτσι κι αλλιώς το Νοσοκομείο είναι ένας ζωντανός οργανισμός και η προσπάθεια που απαιτείται από μέρους μας είναι, ως οφείλει, συνεχής και αδιάλειπτη. Σύμμαχος ανεκτίμητος στην προσπάθεια αυτή είναι η δέσμευσή μας στην στήριξη του δημοσίου συστήματος υγείας, η διαφάνεια στις διαδικασίες, η επιμονή, αλλά κυρίως το ομαδικό πνεύμα.

Ο δημόσιος απολογισμός είναι μια διαδικασία ανοικτή στον διάλογο, στην κριτική και στην αξιολόγηση και με αυτή την έννοια θεωρούμε ότι είναι υποχρέωση όλων όσων αναλαμβάνουν θέσεις ευθύνης στη διοίκηση του δημόσιου τομέα, αλλά και πράξη ευθύνης απέναντι στην κοινωνία.

Σαφέστατα, το παρών πόνημα δεν μπορεί να περιγράψει όλες αυτές τις μικρές επιτυχίες (και αποτυχίες) που καθημερινά λαμβάνουν δράση σε ένα νοσοκομειακό χώρο. Περιγράφονται συνοπτικά, τα σημεία προόδου, το τι «δώσαμε» στην κοινωνία και τι «πήραμε» από αυτήν.

Ο απολογισμός, στηρίχθηκε στον προγραμματισμό μας, ως η φυσική συνέχεια του και παρουσιάζει τις προσπάθειες προς την κατεύθυνση της σταθεροποίησης και ανάπτυξης του νοσοκομείου. Το έργο, το οποίο παρουσιάζεται συνοπτικά στον απολογισμό μας, οφείλεται στον ζήλο και την τεχνογνωσία των στελεχών του Νοσοκομείου.

Γενικά για το Φορέα

Το Γενικό Νοσοκομείο Βόλου «Αχιλλοπούλειο» είναι ενταγμένο στο Εθνικό Σύστημα Υγείας (ΕΣΥ), ενώ υπάγεται στην 5η Υγειονομική Περιφέρεια Θεσσαλίας & Στ. Ελλάδος και παρέχει πρωτοβάθμια και δευτεροβάθμια περίθαλψη, ισότιμα σε κάθε πολίτη, ανεξάρτητα από την οικονομική, κοινωνική και επαγγελματική του κατάσταση.

Είναι το δεύτερο σε μέγεθος νοσοκομείο της 5ης Υγειονομικής περιφέρειας με αριθμό οργανικών κλινών 400 και ανεπτυγμένων 391 και προσωπικό 822 στελέχη, μαζί με τους επικουρικούς υπαλλήλους και ειδικευομένους ιατρούς.

Στην ευθύνη λειτουργίας του, ανήκουν οι αποκεντρωμένες μονάδες του, δηλ. το Κέντρο Ψυχικής Υγείας, οι ξενώνες Αριάδνη & Φιλύρα και η σχολή (Δ.Ι.Ε.Κ.) Νοσηλευτικής.

Στρατηγικό σχέδιο Γεν. Νοσοκομείου Βόλου «Αχιλλοπούλειο»

Το Γ.Ν. Βόλου «Αχιλλοπούλειο», έχοντας την εμπειρία που προκύπτει από τα στελέχη του, την τεχνογνωσία, την διάθεση και τις πολιτικές οδηγίες της 5ης Υ.ΠΕ. και του Υπουργείου Υγείας, καταθέτει για πρώτη φορά Στρατηγικό σχέδιο δράσης για την ανάπτυξη και λειτουργία του νοσοκομείου, προσπαθώντας να έχει στόχο την ποιοτική εξυπηρέτηση, της επέκτασης υπηρεσιών και γενικά της αναβαθμισμένης λειτουργίας του φορέα σε όλους του τομείς.

**Κυρίαρχη βάση στο επιχειρησιακό σχέδιο είναι ο πολίτης και η βελτίωση των υπηρεσιών υγείας προς αυτόν.**

Όραμα της Διοίκησης και όλων των εργαζομένων του Αχιλλοπούλειο, ήταν να γίνει και να παραμείνει το νοσοκομείο μας συνώνυμο της ποιοτικής και αποτελεσματικής παροχής υπηρεσιών υγείας και η πρώτη επιλογή της κοινωνίας για τη λήψη των αντίστοιχων υπηρεσιών. Όλοι μας, εργαζόμενοι, στελέχη και διοίκηση σε αυτόν το φορέα νιώθουμε υπερηφάνεια που συμβάλλουμε καθημερινά, ο καθένας από τη δική του θέση εργασίας, στην αποκατάσταση και προαγωγή υγείας του πληθυσμού της Μαγνησίας.

**Η αποστολή του συνίσταται:**

* Στην παροχή ποιοτικών υπηρεσιών περίθαλψης
* Στην ειδίκευση, συνεχής εκπαίδευση και επιμόρφωση ιατρών, νοσηλευτών και άλλων επαγγελματιών υγείας
* Στην ανάπτυξη και προαγωγή των υπηρεσιών περίθαλψης
* Στην συνεργασία με τα νοσηλευτικά ιδρύματα και άλλες μονάδες υγείας της υγειονομικής περιφέρειας
* Στην εφαρμογή νέων μεθόδων και μορφών περίθαλψης
* Στην ανάπτυξη και πιστοποίηση καινοτόμων διαδικασιών

Κάθε απόφαση και επιλογή της Διοίκησης διαπνέεται από τις αρχές της Διαφάνειας, της Δικαιοσύνης και της Δημιουργίας με γνώμονα το Δημόσιο συμφέρον και μόνον αυτό. Η λειτουργία του νοσοκομείου βρίσκεται σε καθεστώς πλήρους διαφάνειας σε όλους τους τομείς δράσης.

Δέσμευση της Διοίκησης είναι η συνεχής ενημέρωση πάνω σε θέματα παρεχόμενων υπηρεσιών υγείας, νέων ιατρικών τεχνολογιών και μεθόδων θεραπείας καθώς για συνεχή προσπάθεια βελτίωσης υπηρεσιών υγείας και της ποιότητας ζωής των πολιτών.

Προτεραιότητες Διοίκησης

Σύμφωνα με το στρατηγικό σχεδιασμό, οι προτεραιότητες της Διοίκησης αναλύονται στην ακόλουθη στοχοθεσία για το Νοσοκομείο, με ορίζοντα τριετίας.

**1ος Στρατηγικός στόχος**

 **Οικονομικά.**

Η εκτέλεση εύρυθμων, δεοντολογικών, οικονομικών, αποδοτικών και αποτελεσματικών λειτουργιών σε προϋπολογισμό, ληξιπρόθεσμα, τακτικές επιχορηγήσεις Ε.Ο.Π.Υ.Υ., Π.Δ.Ε..κλπ.

**Δαπάνες**

Η πορεία εκτέλεσης του προϋπολογισμού και η απορρόφηση των κονδυλίων σε όλους του Κ.Α.Ε. από το 94% το 2016 εξελίχθηκε θετικά στο 97,39% το 2017 και έφτασε στο 98,88% το 2018.

Αυτό δηλώνει την συλλογική προσπάθεια των υπηρεσιών αλλά και την προσήλωση στους στόχους της διοίκησης και της χρηστής διαχείρισης του δημοσίου χρήματος.

**Αγορές - δαπάνες**

Οι αγορές του Νοσοκομείου ανά είδος για το 2018 απεικονίζονται στο ακόλουθο πίνακα και διάγραμμα:

|  |  |  |
| --- | --- | --- |
| ΦΑΡΜΑΚΟ |  | 6.350.000 € |
| ΥΓΕΙΟΝΟΜΙΚΟ |  | 2.789.000 € |
| ΟΡΘΟΠΕΔΙΚΟ |  | 908.400 € |
| ΑΝΤΙΔΡΑΣΤΗΡΙΑ |  | 1.640.000 € |
| ΜΙΣΘΟΔΟΣΙΑ |  | 1.170.653 € |
| ΥΠΗΡΕΣΙΕΣ |  | 2.830.507 € |
| ΛΟΙΠΕΣ ΚΑΤΗΓΟΡΙΕΣ |  | 1.821.439 € |

Η υλοποίηση του ετήσιου προγράμματος προμηθειών (συμβατικές προμήθειες) αποτελεί κριτήριο αξιολόγησης των μονάδων υγείας διότι: α) ενισχύει την διαφάνεια β) πετυχαίνει οικονομίες κλίμακας. Οι παρακάτω πίνακες παρουσιάζουν την εξέλιξη ανά έτος σε ευρώ και σε ποσοστά.

|  |  |  |  |  |  |
| --- | --- | --- | --- | --- | --- |
|  | **ΑΓΟΡΕΣ ΕΤΟΥΣ** | | | | |
|  | **2015** | **2016** | **2017** | **2018** | **2019** |
| **ΣΥΜΒΑΤΙΚΑ** | **1.740.540,75** | **3.913.783,92** | **4.289.053,95** | **6.353.698,69** | **4.143.575,61** |
| **ΕΞΩΣΥΜΒΑΤΙΚΑ** | **5.921.797,18** | **2.037.501,05** | **1.371.587,89** | **1.674.758,63** | **473.884,60** |
| **ΣΥΝΟΛΟ ΕΤΟΥΣ** | **7.662.337,93** | **5.951.284,97** | **5.660.641,84** | **8.028.457,32** | **4.617.460,21** |

|  |  |  |  |  |  |
| --- | --- | --- | --- | --- | --- |
|  | **ΠΟΣΟΣΤΟ ΑΓΟΡΩΝ ΕΤΟΥΣ** | | | | |
|  | **2015** | **2016** | **2017** | **2018** | **2019** |
| **ΣΥΜΒΑΤΙΚΑ** | **22,72%** | **65,76%** | **75,77%** | **79,14%** | **89,74%** |
| **ΕΞΩΣΥΜΒΑΤΙΚΑ** | **77,28%** | **34,24%** | **24,23%** | **20,86%** | **10,26%** |
| **ΣΥΝΟΛΟ ΕΤΟΥΣ** | **100,00%** | **100,00%** | **100,00%** | **100,00%** | **100,00%** |

Η πορεία των προϋπολογισμών (αρχικών και τελικών) και ληξιπρόθεσμων, μέχρι τέλους του 2018 και για τα έτη 2015 έως 2017, παρουσιάζεται στα ακόλουθα διαγράμματα:

Μεγάλη προσπάθεια έγινε για την μείωση των ληξιπρόθεσμων προς τρίτους. Στοιχείο που αποτελεί βασική πληροφορία αποτίμησης των υπηρεσιών μας από το Υπουργείο Υγείας. Οι οικονομικές υπηρεσίες του νοσοκομείου ανταποκρίθηκαν σε απόλυτο βαθμό με απορρόφηση όλων των επιχορηγήσεων που έγιναν για τον σκοπό αυτό.

**Έσοδα**

Τα έσοδα του Νοσοκομείου, που αφορούν τμήμα των βεβαιωμένων νοσηλίων και των παρακλινικών εξετάσεων, από τον ΕΟΠΥΥ και τα ασφαλιστικά ταμεία απεικονίζονται στα ακόλουθα διαγράμματα:

**2ος Στρατηγικός στόχος**

 **Νοσηλευτική κίνηση.**

Ιατρικές πράξεις,Νοσηλευτική κίνηση - πληρότητα,

αριθμός ασθενών σε Τακτικά Εξωτερικά Ιατρεία και Τμήμα Επειγόντων Περιστατικών, Φάρμακα

Οι δείκτες παραγωγικότητας και αποδοτικότητας του Νοσοκομείου την τελευταία πενταετία έχουν αυξητική τάση, ως αποτέλεσμα της συνεχούς και αυξημένης ζήτησης των παρεχόμενων υπηρεσιών. Παρά την οικονομική συγκυρία, την συγκράτηση του κρατικού προϋπολογισμού και την ελλιπή στελέχωση, ο φορέας επιτυγχάνει να αξιοποιήσει στο έπακρο τους διαθέσιμους πόρους (οικονομικούς και έμψυχους) και να παρουσιάζει υψηλά ποσοστά κάλυψης:

|  |  |  |  |
| --- | --- | --- | --- |
|  | **2016** | **2017** | **2018** |
| **Ποσοστά κάλυψης επί των ανεπτυγμένων**  **κλινών** | 67,66% | 70,23% | 71,62% |

Το ιατρονοσηλευτικό προσωπικό, εφαρμόζοντας τα ενδεδειγμένα πρωτόκολλα, διατήρησαν τον δείκτη μέσης διάρκειας νοσηλείας σε χαμηλότερο, σε σχέση με παλαιότερο επίπεδο.

Ακολούθως παρατίθενται στοιχεία Νοσηλευτικής κίνησης της τελευταίας τριετίας σε αριθμό νοσηλευθέντων, ημέρες νοσηλείας, καθώς επίσης στοιχεία χειρουργικών επεμβάσεων, επισκεψιμότητας ιατρείων, εμφύτευση βηματοδοτών, ενδοσκοπήσεων κλπ. που αποδεικνύουν το υψηλό παραγόμενο έργο του φορέα:

***Νοσηλευτική Κίνηση:***

***Χειρουργικές Επεμβάσεις:***

Αναφορικά με τις χειρουργικές επεμβάσεις συγκεντρωτικά παρατηρείται μια σταθερή κίνηση επί του συνόλου των επεμβάσεων. Αναμένεται να διαφοροποιηθεί προς τα πάνω ο αριθμός των επεμβάσεων μετά την ολοκλήρωση και έναρξη λειτουργίας της ψηφιακής αίθουσας χειρουργείου ( \* τα στοιχεία για το 2019 είναι πρόβλεψη από τα στοιχεία του Α’ εξαμήνου του ίδιου έτους).

***Παραγόμενο έργο Τμήμα Εμφύτευσης Βηματοδοτών***

Σημαντική αναβάθμιση στον τομέα παροχής υπηρεσιών υγείας χαρακτηρίστηκε το Τμήμα Εμφύτευσης Βηματοδοτών στο Νοσοκομείο Βόλου από τον Υπουργό Υγείας κ. Ανδρέα Ξανθό. Το Τμήμα ξεκίνησε να λειτουργεί στις 8 Αυγούστου 2017 και έως τον Ιούλιο του 2019 έχουν τοποθετηθεί 160 βηματοδότες ενώ λειτουργεί και ιατρείο βηματοδοτών όπου συντηρούνται οι ήδη τοποθετημένοι βηματοδότες με προσέλευση 269 ασθενών για το 2018 & 253 εντός πρώτου εξαμήνου του 2019.

Η διοίκηση με στόχο την ενσωμάτωση των νέων τεχνολογιών στην καθημερινή κλινική λειτουργία του τμήματος εμφύτευσης βηματοδοτών επένδυσε στην εγκατάσταση σύνδεση και λειτουργία του συστήματος «Scarlet» για την εξ αποστάσεως έλεγχο & παρακολούθηση της εμφύτευσης βηματοδοτών σε πραγματικό χρόνο.

***Αιμοδοσία Γ.Ν. Βόλου «Αχιλλοπούλειου»***

***Γαστρεντερολογικό Ιατρείο***

Η προσπάθεια επαναλειτουργίας του γαστρεντερολογικού ιατρείου στέφθηκε με επιτυχία όταν από το τέλος του 2017 προσελήφθει ο επικουρικός ειδικός γαστρεντερολόγος και στα μέσα του 2018 ολοκληρώθηκε η κρίση με την ορκομωσία της Διευθύντριας Γαστρεντερολογίας. Η εξέλιξη του αριθμού των ενδοσκοπήσεων υποδηλώνει την επιτυχία του εγχειρήματος. Με την λειτουργία αποφεύχθηκε η μετακίνηση των ασθενών σε νοσοκομεία του κέντρου ή σε ιδιωτικά εργαστήρια.

***Επισκεψιμότητα ιατρείων***

***(\* για το 2019 πρόβλεψη ανοιγμένου εξαμήνου)***

Η επισκεψιμότητα των Τακτικών Ιατρείων αυξήθηκε από το 2017 & 2018 σε σχέση με το αντίστοιχο διάστημα του 2016. Τα δεδομένα για το Τμήμα Επειγόντων Περιστατικών για το ίδιο διάστημα παρουσιάζουν μια σημαντική αύξηση μεταξύ 2016 και 2018 της τάξης του 10,8% για τους προσερχόμενους ασθενείς. Παρακάτω απεικονίζονται τα συγκριτικά δεδομένα της επισκεψιμότητας των ιατρείων:

Κέντρο Οικογενειακού Προγραμματισμού

Tο Κέντρο Οικογενειακού Προγραμματισμού του Νοσοκομείου, με πολυετή πείρα παρουσιάζει πλούσιο έργο στο πλαίσιο της Πρωτοβάθμιας Φροντίδας Υγείας. Εξυπηρετήθηκαν 2.199 περιστατικά εκ των οποίων 266 νέα. Οι κλινικές πράξεις ανέρχονται στις 2.502, ενώ με συμβουλευτική ενημέρωση υποστηρίχθηκαν 3.498 άτομα.

Έχουν αναπτυχθεί προγράμματα αγωγής και προαγωγής υγείας στις σχολικές μονάδες, το Πρόγραμμα Αγωγή Υγείας - Σεξουαλική Αγωγή αποτελεί ένα πρόγραμμα παρέμβασης με εστίαση στην Πρωτοβάθμια και Δευτεροβάθμια Εκπαίδευση, που βασίζεται στην ενημέρωση μαθητών, γονέων και εκπαιδευτικών.

Στα πλαίσια αυτά συνάδελφοι επισκέφτηκαν 33 Σχολεία και Γυμνάσια, ενημερώνοντας τους μαθητές για θέματα Σεξουαλικής Αγωγής και λύνοντας πολλές από τις απορίες τους. Τέλος το τμήμα με το εξειδικευμένο προσωπικό του συμμετείχε σε εκπαιδευτικά προγράμματα άλλων φορέων όπως: Τμήμα ειδικής αγωγής του Παν. Θεσσαλίας, Μαθήματα νοσηλευτικής ειδικότητας, Ειδικής θεματολογία διημερίδα «Κατακτώντας τη Μητρότητα».

Υπηρεσία κατ’ οίκον νοσηλείας ασθενών

Στο πλαίσιο του δικτύου της Κατ’ οίκον νοσηλείας του Υπουργείου Υγείας, στο Γ.Ν.Βόλου «Αχιλλοπούλειο» λειτουργεί οργανωμένη Υπηρεσία Κατ’ Οίκον Νοσηλείας. Ενδεικτικά για το 2018 ο συνολικός αριθμός των εξυπηρετούμενων ασθενών ήταν 335, ο αριθμός των επισκέψεων που υλοποιήθηκαν ανέρχεται στις 2.949 και τα χιλιόμετρα που διανύθηκαν με το υπηρεσιακό όχημα με αρ. κυκλ. ΚΗΙ 4605 είναι: 7.628km. Η διοίκηση στην προσπάθεια περαιτέρω ανάπτυξης προμηθεύτηκε για επικουρική λειτουργία ένα νέο όχημα (από την Διεύθυνση Διαχείρισης Δημ. Υλικού , Τελωνείο).

Φαρμακευτική Δαπάνη

Επίτευξη στόχου λόγω:

* Εξορθολογισμός στην χρήση,
* Συμβάσεις με φαρμακευτικές εταιρίες από 5η Υ.ΠΕ. και Υπουργείο Υγείας.
* Συμβάσεις νοσοκομείου Βόλου με φαρμακευτικές εταιρίες.
* Μείωση ενδονοσοκομειακών λοιμώξεων, ΜΕΘ,
* Χρήση θεραπευτικών πρωτοκόλλων
* Αύξηση χρήσης γεννοσήμων.

**3ος Στρατηγικός στόχος**

 **Ανθρώπινο δυναμικό**

Βελτίωση στην κάλυψη των Ιατρικών τμημάτων με στελέχωση ιατρικών ειδικοτήτων σύμφωνα με ετήσιο και τριετή προγραμματισμό.

**1.** Για το 2019 έχει προγραμματιστεί η λειτουργία του αυτόνομου ΤΕΠ.

Προκηρύχτηκαν 10 θέσεις μονίμων γιατρών για το Τμήμα Επειγόντων Περιστατικών (Τ.Ε.Π.). Καλύφθηκαν οι 4, με τους οποίους ξεκίνησε η μερική λειτουργία του αναμένεται να επαναπροκηρυχθούν οι 6 άγονες θέσεις.

**2.** Προκηρύχτηκαν 16 θέσεις μονίμων γιατρών Ε.Σ.Υ., διαφόρων ειδικοτήτων, ως άμεσες ανάγκες για την βασική λειτουργία του νοσοκομείου, αλλά και για την στελέχωση των νέων δομών (μαγνητικός τομογράφος, στεφανιογράφος). Η προκήρυξη ανεστάλη λόγω εκλογών.

**3** Μέσα στο 2019 ορκίστηκαν 5 μόνιμοι γιατροί, και αναμένεται ΦΕΚ διορισμού σε ακόμη 2 ιατρούς διαφόρων ειδικοτήτων.

Εκτίμηση ότι σε πρώτη φάση είναι απολύτως αναγκαίες 53 νέες θέσεις νοσηλευτικού προσωπικού, για την λειτουργία των νέων δομών, όπως μαγνητικός τομογράφος, αιμοδυναμικό εργαστήριο και Μονάδα Αυξημένης Φροντίδας. Μέσα σε αυτές προβλέπονται και οι θέσεις που χρειάζονται άμεσα για την ασφαλή λειτουργία των κλινικών. Το αίτημα έχει σταλεί ήδη στο υπουργείο από τον Μάιο 2019.

|  |  |  |
| --- | --- | --- |
| ΕΤΟΣ 2017 | ΔΙΟΡΙΣΘΕΝΤΕΣ | ΑΠΟΧΩΡΗΣΑΝΤΕΣ |
| Ιατρικό προσωπικό | 12 | 6 |
| Λοιπό προσωπικό | 40 | 13 |
| **ΣΥΝΟΛΟ** | **52** | **19** |

|  |  |  |
| --- | --- | --- |
| ΕΤΟΣ 2018 | ΔΙΟΡΙΣΘΕΝΤΕΣ | ΑΠΟΧΩΡΗΣΑΝΤΕΣ |
| Ιατρικό προσωπικό | 9 | 7 |
| Λοιπό προσωπικό | 37 | 17 |
| **ΣΥΝΟΛΟ** | **46** | **24** |

|  |  |  |
| --- | --- | --- |
| 2019 | ΔΙΟΡΙΣΘΕΝΤΕΣ | ΑΠΟΧΩΡΗΣΑΝΤΕΣ |
| Ιατρικό προσωπικό | 9 | 2 |
| Λοιπό προσωπικό | 12 | 9 |
| **ΣΥΝΟΛΟ** | **21** | **11** |

**4ος Στρατηγικός στόχος**

** Νέα τμήματα.**

Τμήματα που ήδη λειτουργούν και δημιουργήθηκαν τα 3 τελευταία έτη, εξυπηρετώντας εκατοντάδες ασθενείς που μετακινούνταν από την περιοχή μας για τις ανάλογες υπηρεσίες. Στοχεύσαμε όμως και στην λειτουργία τμημάτων που αναβάθμισαν την παρεχόμενη υγεία στον νομό.

* **Εργαστήριο εμφύτευσης βηματοδοτών**
* **Ψηφιακή αίθουσα χειρουργικών επεμβάσεων**
* **Τμήμα Μαγνητικού τομογράφου**
* **Επέκταση Μονάδας Χημειοθεραπειών**
* **Μεταφορά Ψυχιατρικής Κλινικής**
* **Λειτουργία Παιδοψυχιατρικoύ τμήματος**
* **Ξενώνας φιλοξενίας συγγενών**
* **Αυτόνομο τμήμα επειγόντων περιστατικών**
* **Τμήμα Ημερήσια νοσηλείας**
* **Επέκταση Β’ Παθολογικής κλινικής**
* **Μεταφορά τμήματος Μεσογειακής Αναιμίας**
* **Εξωτερικό Ιατρείο ελέγχου βηματοδοτών**
* **Εξωτερικό Ιατρείο Παιδοπνευμολογικό**
* **Εξωτερικό Ιατρείο Βρογχοσκοπικό**
* **Εξωτερικό Ιατρείο Σκλήρυνσης κατά Πλάκας**
* **Γραφείο συμβουλευτικής ψυχολογικής υποστήριξης ογκολογικών ασθενών**

**5ος Στρατηγικός στόχος**

**Εικόνα που περιέχει εσωτερικό, καθιστός, τοίχος, πίνακας

Περιγραφή που δημιουργήθηκε αυτόματα Εξοπλισμός.**

Βελτίωση Ιατροτεχνολογικού εξοπλισμού.

Έγινε μία τεράστια προσπάθεια στην εύρεση, διαχείριση και την βέλτιστη αξιοποίηση όλων των πηγών εισροής πόρων (Ε.Σ.Π.Α., Π.Δ.Ε., Αποθεματικά Υπουργείου Υγείας και ιδιωτικών δωρεών). Το αποτέλεσμα ήταν όχι μόνο να αποκτήσουμε νέο ιατροτεχνολογικό εξοπλισμό, αλλά να αντικατασταθεί ένα μεγάλο μέρος και του παλαιού και συχνά προβληματικού με νέας τεχνολογίας μηχανήματα.

Δράσεις ΒΙΤ (Τμήμα Βιοιατρικής Τεχνολογίας).

Το τμήμα της Βιοιατρικής Τεχνολογίας, παρότι διαθέτει περιορισμένο ανθρώπινο δυναμικό έχει κυρίαρχη συμβολή στην αντικατάσταση ιατροτεχνολογικού εξοπλισμού και απορρόφηση κονδυλίων από χρηματοδοτικά προγράμματα. Έχει πλήρη καταγραφή του εξοπλισμού και παρακολουθεί την συντήρηση του εν λόγω εξοπλισμού σε καθημερινή βάση. Επίσης σε συνεργασία με το γραφείο προμηθειών παρακολουθείται η πορεία των εγκρίσεων δαπανών από τις αναφορές έως την παραλαβή των ανταλλακτικών αλλά και του νέου εξοπλισμού συνοδευόμενος από πρακτικά ποιοτικής παραλαβής.

|  |  |  |  |  |
| --- | --- | --- | --- | --- |
| ***Α/Α*** | **ΤΜΗΜΑ | ΚΛΙΝΙΚΗ | Κ.Υ.** | **ΠΕΡΙΓΡΑΦΗ ΕΙΔΟΥΣ** | **ΠΡΟΫΠΟΛΟΓΙΣΜΟΣ (ΜΕ ΤΟ ΦΠΑ)** | **ΠΑΡΑΤΗΡΗΣΕΙΣ** |
| **ΔΩΡΕΑ ΕΞΟΠΛΙΣΜΟΥ** | | | | |
| ***1*** | **Γ.Ν.ΒΟΛΟΥ Μ.Τ.Ν.** | **ΈΝΤΕΚΑ ΜΗΧΑΝΗΜΑΤΑ ΤΕΧΝΗΤΟΥ ΝΕΦΡΟΥ ΤΗΣ ΠΛΕΟΝ ΣΥΓΧΡΟΝΗΣ ΤΕΧΝΟΛΟΓΙΑΣ ΜΕ ΕΓΓΥΗΣΗ ΤΕΣΣΑΡΩΝ (4) ΕΤΩΝ** | 105.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***2*** | **Γ.Ν.ΒΟΛΟΥ ΚΑΡΔΙΟΛΟΓΙΚΗ ΚΛΙΝΙΚΗ** | **ΕΝΑΣ ΣΥΓΧΡΟΝΟΣ ΥΠΕΡΗΧΟΣ ΚΑΡΔΙΟΛΟΓΙΚΗΣ ΧΡΗΣΗΣ ΜΕ ΚΕΦΑΛΗ ΕΝΗΛΙΚΩΝ, ΠΑΊΔΩΝ ΚΑΙ ΔΙΟΙΣΟΦΑΓΕΙΟ.** | 65.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***3*** | **Γ.Ν.ΒΟΛΟΥ ΜΟΝΑΔΑ ΧΗΜΕΙΟΘΕΡΑΠΕΙΑΣ** | **ΕΝΑΣ ΣΥΓΧΡΟΝΟΣ ΘΑΛΑΜΟΣ ΝΗΜΑΤΙΚΗΣ ΡΟΗΣ ΓΙΑ ΕΠΕΞΕΡΓΑΣΙΑ & ΠΡΟΕΤΟΙΜΑΣΙΑ ΚΥΤΤΑΡΟΣΤΑΤΙΚΩΝ ΦΑΡΜΑΚΩΝ** | 9.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***4*** | **Γ.Ν.ΒΟΛΟΥ ΚΑΡΔΙΟΛΟΓΙΚΗ ΚΛΙΝΙΚΗ** | **ΕΞΟΠΛΙΣΜΟΣ ΑΚΤΙΝΟΠΡΟΣΤΑΣΙΑΣ ΓΙΑ ΤΗΝ ΑΙΘΟΥΣΑ ΒΗΜΑΤΟΔΟΤΗΣΕΩΝ** | 6.500,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***5*** | **Γ.Ν.ΒΟΛΟΥ ΚΑΡΔΙΟΛΟΓΙΚΗ ΚΛΙΝΙΚΗ** | **ΕΠΕΜΒΑΤΙΚΑ ΕΡΓΑΛΕΙΑ ΚΑΡΔΙΟΛΟΓΙΚΗΣ ΧΡΗΣΗΣ** | 4.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***6*** | **Γ.Ν.ΒΟΛΟΥ** | **ΠΕΝΤΕ (5) ΗΛΕΚΤΡΟΚΑΡΔΙΟΓΡΑΦΟΥΣ ΤΕΛΕΥΤΑΙΑΣ ΤΕΧΝΟΛΟΓΙΑΣ 12 ΚΑΝΑΛΙΩΝ ΜΕ ΤΡΙΑ (3) ΧΡΌΝΙΑ ΕΓΓΥΗΣΗΣ** | 10.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***7*** | **Γ.Ν.ΒΟΛΟΥ ΑΝΑΙΣΘΗΣΙΟΛΟΓΙΚΟ** | **ΔΥΟ (2) MONITOR ΠΑΡΑΚΟΛΟΥΘΗΣΗΣ ΖΩΤΙΚΩΝ ΠΑΡΑΜΕΤΡΩΝ ΜΕ ΚΑΠΝΟΓΡΑΦΙΑ** | 10.500,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***8*** | **Γ.Ν.ΒΟΛΟΥ ΚΑΡΔΙΟΛΟΓΙΚΟ ΕΞ. ΙΑΤΡΕΙΟ** | **ΈΝΑΣ ΣΤΑΘΜΟΣ ΑΝΆΛΥΣΗΣ HOLTER ΡΥΘΜΟΥ ΜΕ ΤΡΙΑ (30 ΚΑΤΑΓΡΑΦΙΚΑ 48ΩΡΩΝ** | 7.500,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***9*** | **Γ.Ν.ΒΟΛΟΥ ΟΦΘΑΛΜΟΛΟΓΙΚΟ ΕΞ.ΙΑΤΡΕΙΟ** | **ΕΝΑ (1) ΣΥΓΧΡΟΝΟ ΑΥΤΟΜΑΤΟ ΔΙΑΘΛΑΣΙΜΕΤΡΟ ΚΑΙ ΕΝΑ 91) ΚΕΡΑΤΟΜΕΤΡΟ** | 10.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***10*** | **Γ.Ν.ΒΟΛΟΥ ΚΑΡΔΙΟΛΟΓΙΚΗ ΚΛΙΝΙΚΗ** | **ΕΝΑ (1) ΔΙΑΦΙΣΚΟ ΑΠΙΝΙΔΩΤΗ ΜΕ ΕΞΩΤΕΡΙΚΗ ΒΗΜΑΤΟΔΟΤΗΣΗ ΚΑΙ ΜΟΝΙΤΟΡ ΓΙΑ ΤΗΝ ΑΙΘΟΥΣΑ ΒΗΜΑΤΟΔΟΤΗΣΕΩΝ** | 7.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***11*** | **Γ.Ν.ΒΟΛΟΥ ΕΞ. ΙΑΤΡΕΙΑ** | **ΕΝΑ ΦΟΡΗΤΟ (LAPTOP) ΥΠΕΡΗΧΟ ΕΝΔΟΚΡΙΝΟΛΟΓΙΚΗΣ ΚΑΙ ΟΥΡΟΛΟΓΙΚΗΣ ΧΡΉΣΗΣ ΜΕ ΔΥΟ (2) ΗΧΟΒΟΛΕΣ ΚΕΦΑΛΕΣ** | 16.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***12*** | **Γ.Ν.ΒΟΛΟΥ ΕΞ. ΙΑΤΡΕΙΑ** | **ΠΑΙΔΙΑΤΡΙΚΟ ΣΠΙΡΟΜΕΤΡΟ** | 2.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***13*** | **Γ.Ν.ΒΟΛΟΥ ΑΙΜΟΔΟΣΙΑ** | **ΔΥΟ (2) ΑΝΑΔΕΥΤΗΡΕΣ - ΖΥΓΟΥΣ** | 6.200,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***14*** | **Γ.Ν.ΒΟΛΟΥ ΑΙΜΟΔΟΣΙΑ** | **ΨΥΓΕΙΟ ΑΠΟΘΗΚΕΥΣΗ/ΣΥΝΤΗΡΗΣΗ ΑΣΚΩΝ ΑΙΜΑΤΟΣ** | 14.500,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***15*** | **Μ.Ε.Θ.** | **ΔΥΟ ΦΟΡΗΤΑ ΜΟΝΙΤΟΡ & ΔΥΟ ΜΟΝΙΤΟΡ ΟΞΥΜΕΤΡΙΑΣ** | 8.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***16*** | **Γ.Ν.ΒΟΛΟΥ ΕΞ. ΙΑΤΡΕΙΑ** | **ΟΠΤΙΚΗ ΩΡΛ** | 1.500,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***17*** | **Γ.Ν.ΒΟΛΟΥ ΑΝΑΚΑΙΝΗΣΗ ΜΟΝΑΔΑΣ ΜΕΣΟΓΕΙΑΚΗΣ ΑΝΑΙΜΙΑΣ** | **ΑΙΣΘΗΤΙΚΗ ΑΝΑΚΑΙΝΗΣΗ & ΑΝΑΒΑΘΜΙΣΗ ΠΤΕΡΥΓΑΣ** | 15.000,00 € | **ΔΩΡΕΑ ΤΟΥ ΕΥΕΡΓΕΤΗ**  **Σ.Τ. τ. Δ.** |
| ***18*** | **ΟΓΚΟΛΟΓΙΚΟ ΤΜΗΜΑ** | **ΑΝΑΚΑΙΝΙΣΗ ΠΤΕΡΥΓΑΣ** | Η ΣΥΝΟΛΙΚΗ ΔΑΠΑΝΗ ΚΑΛΥΦΘΗΚΕ ΑΠΟ ΤΟΝ ΔΩΡΗΤΗ | **ΔΩΡΕΑ ΤΟΥ ΕΥΕΡΓΕΤΗ ΧΑΡΑΛΑΜΠΟΥ ΤΣΙΜΑ &ΤΟΥ ΣΥΛΛΟΓΟΥ ΚΑΡΚΙΝΟΠΑΘΩΝ Ν.ΜΑΓΝΗΣΙΑΣ** |
| ***19*** | **ΞΕΝΩΝΑΣ ΣΥΝΟΔΩΝ ΑΣΘΕΝΩΝ** | **ΠΛΗΡΗ ΑΝΑΚΑΙΝΙΣΗ** | Η ΣΥΝΟΛΙΚΗ ΔΑΠΑΝΗ ΚΑΛΥΦΘΗΚΕ ΑΠΟ ΤΟΝ ΔΩΡΗΤΗ | **ΔΩΡΕΑ ΤΟΥ ΕΥΕΡΓΕΤΗ ΧΑΡΑΛΑΜΠΟΥ ΤΣΙΜΑ** |
| ***20*** | **ΩΡΛ ΚΛΙΝΙΚΗ** | **ΟΠΤΙΚΗ ΩΡΛ** | Η ΣΥΝΟΛΙΚΗ ΔΑΠΑΝΗ ΚΑΛΥΦΘΗΚΕ ΑΠΟ ΤΟΝ ΔΩΡΗΤΗ | **ΔΩΡΕΑ ΤΟΥ ΕΥΕΡΓΕΤΗ ΧΑΡΑΛΑΜΠΟΥ ΤΣΙΜΑ** |
| ***21*** | **Μ.Τ.Ν.** | **5 ΚΛΙΝΕΣ ΘΕΡΑΠΕΙΑΣ** | Η ΣΥΝΟΛΙΚΗ ΔΑΠΑΝΗ ΚΑΛΥΦΘΗΚΕ ΑΠΟ ΤΟΝ ΔΩΡΗΤΗ | **ΔΩΡΕΑ ΤΟΥ ΕΥΕΡΓΕΤΗ ΧΑΡΑΛΑΜΠΟΥ ΤΣΙΜΑ** |
|  |  |  |  |  |
|  |  |  |  |  |
| ***22*** | **Γ.Ν.ΒΟΛΟΥ ΚΑΡΔΙΟΛΟΓΙΚΗ ΚΛΙΝΙΚΗ** | **ΕΞΟΠΛΙΣΜΟΣ ΑΚΤΙΝΟΠΡΟΣΤΑΣΙΑΣ ΓΙΑ ΤΗΝ ΑΙΘΟΥΣΑ ΒΗΜΑΤΟΔΟΤΗΣΕΩΝ** | 2.500,00 € | **ΔΩΡΕΑ ΑΠΟ ΤΗΝ ΒΙΟΜΗΧΑΝΙΑ ΓΑΛΑΚΤΟΣ ΤΗΣ ΕΝΩΣΗΣ ΑΓΡΟΤΙΚΩΝ ΣΥΝΕΤΑΙΡΙΣΜΏΝ ΒΟΛΟΥ "ΕΒΟΛ"** |
| ***23*** | **Γ.Ν.ΒΟΛΟΥ** | **ΣΥΓΧΡΟΝΟ ΑΣΘΕΝΟΦΟΡΟ ΠΛΗΡΩΣ ΕΞΟΠΛΙΣΜΕΝΟ** | 70.000,00 € | **ΔΩΡΕΑ ΑΠΟ ΤΗΝ ΒΙΟΜΗΧΑΝΙΑ ΓΑΛΑΚΤΟΣ ΤΗΣ ΕΝΩΣΗΣ ΑΓΡΟΤΙΚΩΝ ΣΥΝΕΤΑΙΡΙΣΜΏΝ ΒΟΛΟΥ "ΕΒΟΛ"** |
| ***24*** | **Γ.Ν.ΒΟΛΟΥ ΟΥΡΟΛΟΓΙΚΗ ΚΛΙΝΙΚΗ** | **ΣΥΓΧΡΟΝΟ ΣΥΣΤΗΜΑ ΛΙΘΟΤΡΙΨΊΑΣ ΜΕ LASER** | 60.000,00 € | **ΔΩΡΕΑ ΑΠΟ ΤΗΝ ΒΙΟΜΗΧΑΝΙΑ ΓΑΛΑΚΤΟΣ ΤΗΣ ΕΝΩΣΗΣ ΑΓΡΟΤΙΚΩΝ ΣΥΝΕΤΑΙΡΙΣΜΏΝ ΒΟΛΟΥ "ΕΒΟΛ"** |
| ***25*** | **Γ.Ν.ΒΟΛΟΥ ΟΔΟΝΤΙΑΤΡΕΙΟ ΕΞ.ΙΑΤΡΕΙΑ** | **ΜΙΑ (1) ΣΥΓΧΡΟΝΗ ΟΔΟΝΤΙΑΤΡΙΚΗ ΕΔΡΑ** | 17.500,00 € | **ΔΩΡΕΑ ΕΘΝΙΚΗΣ ΤΡΑΠΕΖΑΣ** |
| ***26*** | **Γ.Ν.ΒΟΛΟΥ Τ.Ε.Π.** | **ΔΥΟ (2) ΦΟΡΕΙΑ-ΕΞΕΤΑΣΤΙΚΕΣ ΚΛΙΝΕΣ ΤΡΟΧΗΛΑΤΑ** | 5.000,00 € | **ΔΩΡΕΑ ALPHA BANK** |
| ***27*** | **Γ.Ν.ΒΟΛΟΥ Μ.Ε.Θ.** | **ΠΛΗΡΕΣ ΚΕΝΤΡΙΚΟΣ ΣΤΑΘΜΟΣ ΠΑΡΑΚΟΛΟΥΘΗΣΗΣ ΖΩΤΙΚΩΝ ΠΑΡΑΜΕΤΡΩΝ ΓΙΑ ΟΚΤΩ (8) ΚΛΊΝΕΣ** | 150.000,00 € | **ΔΩΡΕΑ ΑΝΩΝΥΜΗΣ ΤΕΧΝΙΚΗΣ ΕΤΑΙΡΕΙΑΣ** |
| ***28*** | **Γ.Ν.ΒΟΛΟΥ Μ.Ε.Θ.** | **ΑΝΤΙΚΑΤΑΣΤΑΣΗ ΟΚΤΩ (8) ΚΛΊΝΩΝ** | 150.000,00 € | **ΔΩΡΕΑ ΑΝΩΝΥΜΗΣ ΤΕΧΝΙΚΗΣ ΕΤΑΙΡΕΙΑΣ** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Α/Α*** | **ΤΜΗΜΑ ΚΛΙΝΙΚΗ** | **ΠΕΡΙΓΡΑΦΗ ΕΙΔΟΥΣ** | **ΤΕΜ.** | **ΕΝΔΕΙΚΤΙΚΟ ΚΟΣΤΟΣ (ΜΕ ΤΟ ΦΠΑ)** | | **Τ.Π.** | **ΠΑΡΑΤΗΡΗΣΕΙΣ** | | |
| ***ΤΟΜΕΑΣ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ - ΤΜΗΜΑ Α - ΕΣΠΑ (1η & 2η)*** | | | | | | | | | |
| **ΕΡΓΟ 1: ΠΡΟΜΗΘΕΙΑ/ΕΓΚΑΤΑΣΤΑΣΗ ΑΙΜΟΔΥΝΑΜΙΚΟΥ ΕΡΓΑΣΤΗΡΙΟΥ** | | | | | | | | | |
| **1.1** | **ΚΑΡΔΙΟΛΟΓΙΚΟ** | **ΨΗΦΙΑΚΟΣ ΣΤΕΦΑΝΙΟΓΡΑΦΟΣ (ΠΕΡΙΛΑΜΒΑΝΕΙ ΣΤΕΦΑΝΙΟΓΡΑΦΟ - ΕΞΕΤΑΣΤΙΚΗ ΤΡΑΠΕΖΑ - MONITOR ΑΙΜΟΔΥΝΑΜΙΚΩΝ ΠΑΡΑΜΕΤΡΩΝ - ΕΓΧΥΤΗ - ΚΑΤΑΓΡΑΦΙΚΟ ΑΙΜΟΔΥΝΑΜΙΚΩΝ ΠΑΡΑΜΕΤΡΩΝ)** | **1** | **650.000,00 €** | | **ΟΚ** | **ΠΡΑΚΤΙΚΟ ΟΙΚΟΝΟΜΙΚΗΣ ΑΞΙΟΛΟΓΗΣΗΣ** | | |
| ***1.2*** | **ΚΑΡΔΙΟΛΟΓΙΚΟ** | **ΑΚΤΙΝΟΔΙΑΠΕΡΑΤΗ ΕΠΕΜΒΑΤΙΚΗ ΤΡΑΠΕΖΑ {ΒΗΜΑΤΟΔΟΤΗ]** | **1** | **40.000,00 €** | | **ΟΚ** | **ΑΓΟΝΟΣ ΛΟΓΩ ΧΑΜΗΛΟΥ Π/Υ ΑΠΌ ΥΠ.ΥΓΕΙΑΣ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **690.000,00 €** | |  |  | | |
| **ΕΡΓΟ 2: ΠΡΟΜΗΘΕΙΑ & ΕΓΚΑΤΑΣΤΑΣΗ ΠΛΗΡΟΥΣ ΨΗΦΙΑΚΗΣ ΧΕΙΡΟΥΡΓΙΚΗΣ ΑΙΘΟΥΣΑΣ - ΛΑΠΑΡΟΣΚΟΠΙΚΟ ΧΕΙΡΟΥΡΓΕΙΟ** | | | | | | | | | | |
| **1** | **ΧΕΙΡΟΥΡΓΕΙΟ** | **ΟΛΟΚΛΗΡΩΜΕΝΗ ΨΗΦΙΑΚΗ ΧΕΙΡΟΥΡΓΙΚΗ ΑΙΘΟΥΣΑ (ΛΑΠΑΡΟΣΚΟΠΙΚΟ ΧΕΙΡΟΥΡΓΕΙΟ)** | **1** | **470.000,00 €** | | **ΟΚ** | **09.01.2019 - ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **470.000,00 €** | |  |  | | |
| **ΕΡΓΟ 3: ΠΡΟΜΗΘΕΙΑ ΙΑΤΡΟΤΕΧΝΟΛΟΓΙΚΟΥ / ΑΚΤΙΝΟΛΟΓΙΚΟΥ ΕΞΟΠΛΙΣΜΟΥ Γ.Ν.ΒΟΛΟΥ** | | | | | | | | | | |
| **3.1** | **ΑΚΤΙΝΟΛΟΓΙΚΟ** | **Σύστημα Υπερηχοτομογραφίας ακτινολογικής χρήσης της υψηλότερης διακριτικής ευκρίνειας και διαγνωστικής απεικόνισης LINEAR/CONVEX/TRIPLEX/ΒΙΟΨΙΕΣ-FNA** | **1** | **100.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
| **3.2** | **ΑΚΤΙΝΟΛΟΓΙΚΟ** | **ΨΗΦΙΑΚΟ ΑΚΤΙΝΟΛΟΓΙΚΟ (DR)** | **1** | **250.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **350.000,00 €** | |  |  | | |
| **ΕΡΓΟ 4: ΠΡΟΜΗΘΕΙΑ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ Γ.Ν.ΒΟΛΟΥ - ΤΜΗΜΑ Α** | | | | | | | | | | |
| **4.1** | **ΧΕΙΡΟΥΡΓΕΙΟ** | **ΧΕΙΡΟΥΡΓΙΚΑ ΕΡΓΑΛΕΙΑ (ΟΡΘΟΠΕΔΙΚΗΣ)** | **1** | **125.000,00 €** | | **ΟΚ** | **ΑΝΑΜΕΝΕΤΑΙ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
| **4.2** | **ΧΕΙΡΟΥΡΓΕΙΟ** | **ΧΕΙΡΟΥΡΓΙΚΑ ΕΡΓΑΛΕΙΑ (ΧΕΙΡΟΥΡΓΙΚΗΣ)** | **1** | **100.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **225.000,00 €** | |  |  | | |
| **ΕΡΓΟ 5: ΠΡΟΜΗΘΕΙΑ - ΑΝΤΙΚΑΤΑΣΤΑΣΗ ΠΕΝΤΕ (5) ΑΝΑΙΣΘΗΣΙΟΛΟΓΙΚΩΝ ΣΥΓΚΡΟΤΗΜΑΤΩΝ Γ.Ν.ΒΟΛΟΥ** | | | | | | | | | | |
| **1** | **ΑΝΑΙΣΘΗΣΙΟΛΟΓΙΚΟ** | **ΑΝΤΙΚΑΤΑΣΤΑΣΗ ΠΕΝΤΕ (5) ΑΝΑΙΣΘΗΣΙΟΛΟΓΙΚΩΝ ΣΥΓΚΡΟΤΗΜΑΤΩΝ** | **5** | **225.000,00 €** | | **ΟΚ** | **ΑΝΑΜΕΝΕΤΑΙ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **225.000,00 €** | |  |  | | |
|  |  | **ΣΥΝΟΛΟ A** |  | **1.960.000,00 €** | |  |  | | |
|  | | | | | | | | | |
| ***ΤΟΜΕΑΣ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ - Π.Δ.Ε. 2017*** | | | | | | | | | |
| **ΕΡΓΟ ΠΔΕ-1: ΠΡΟΜΗΘΕΙΑ ΣΥΣΤΗΜΑΤΟΣ ΜΑΓΝΗΤΙΚΗΣ ΤΟΜΟΓΡΑΦΙΑΣ** | | | | | | | | | |
| **5.1** | **ΑΚΤΙΝΟΔΙΑΓΝΩΣΤΙΚΟ** | **ΜΑΓΝΗΤΙΚΟΣ ΤΟΜΟΓΡΑΦΟΣ [1,5 TESLA]** | **1** | **900.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **900.000,00 €** | |  |  | | |
|  |  |  |  |  |  | | |  |  | |
| ***ΤΟΜΕΑΣ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ - Π.Δ.Ε. 2018+*** | | | | | | | | | |
| **ΕΡΓΟ ΠΔΕ-2: ΠΡΟΜΗΘΕΙΑ ΚΙΝΗΤΗΣ ΜΟΝΑΔΑΣ ΑΙΜΟΔΟΣΙΑΣ** | | | | | | | | | |
| **5.1** | **ΑΙΜΟΔΟΣΙΑ** | **ΚΙΝΗΤΗ ΜΟΝΑΔΑ ΑΙΜΟΔΟΣΙΑΣ** | **1** | **350.000,00 €** | | **ΟΚ** | **ΑΝΑΜΟΝΗ ΕΓΚΡΙΣΗΣ ΣΚΟΠΙΜΟΤΗΤΑΣ ΥΠ.ΥΓΕΙΑΣ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **350.000,00 €** | |  |  | | |
| **ΕΡΓΟ ΠΔΕ-3: ΜΟΝΑΔΑ ΑΥΞΗΜΕΝΗΣ ΦΡΟΝΤΙΔΑΣ** | | | | | | | | | |
| **5.1** | **Μ.Ε.Θ.-Μ.Α.Φ.** | **ΜΟΝΑΔΑ ΑΥΞΗΜΕΝΗΣ ΦΡΟΝΤΙΔΑΣ** | **1** | **250.000,00 €** | | **ΟΚ** | **ΑΝΑΜΟΝΗ ΕΓΚΡΙΣΗΣ ΣΚΟΠΙΜΟΤΗΤΑΣ ΥΠ.ΥΓΕΙΑΣ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **250.000,00 €** | |  |  | | |
| **ΕΡΓΟ ΠΔΕ-4-: ΕΠΕΚΤΑΣΗ ΗΛΙΟΘΕΡΜΙΑΣ** | | | | | | | | | |
| **5.1** | **Μ.Ε.Θ.** | **ΕΠΕΚΤΑΣΗ ΗΛΙΟΘΕΡΜΙΑΣ** | **1** | **120.000,00 €** | | **ΟΚ** | **ΑΝΑΜΟΝΗ ΕΓΚΡΙΣΗΣ ΣΚΟΠΙΜΟΤΗΤΑΣ ΥΠ.ΥΓΕΙΑΣ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **120.000,00 €** | |  |  | | |
| **ΕΡΓΟ ΠΔΕ-5-: ΑΝΤΙΚΑΤΑΣΤΑΣΗ ΠΛΥΝΤΗΡΙΟΥ ΙΜΑΤΙΣΜΟΥ** | | | | | | | | | |
| **5.1** | **ΤΜΗΜΑ ΕΠΙΣΤΑΣΙΑΣ** | **ΠΛΥΝΤΗΡΙΟ ΙΜΑΤΙΣΜΟΥ** | **1** | **60.000,00 €** | | **ΟΚ** | **ΣΥΜΒΑΣΙΟΠΟΙΗΘΗΚΕ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **60.000,00 €** | |  |  | | |
|  |  |  |  |  |  | | |  |  | |
| ***ΤΟΜΕΑΣ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ - ΑΠΟΘΕΜΑΤΙΚΑ ΥΠ. ΥΓΕΙΑΣ*** | | | | | | | | | |
| **ΕΡΓΟ: ΠΡΟΜΗΘΕΙΑ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ - Γ.Ν.ΒΟΛΟΥ** | | | | | | | | | |
| **1** | **Μ.Ε.Θ.** | **ΑΝΑΠΝΕΥΣΤΗΡΕΣ ΒΑΡΕΩΣ ΤΥΠΟΥ - ΜΕΘ** | **4** | **120.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
| **2** | **ΠΑΘΟΛΟΓΟΑΝΑΤΟΜΙΚΟ** | **ΣΤΑΘΜΟΣ ΕΠΕΞΕΡΓΑΣΙΑΣ ΙΣΤΟΛΟΓΙΚΩΝ ΠΑΡΑΣΚΕΥΑΣΜΑΤΩΝ** | **1** | **27.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **147.000,00 €** | |  |  | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  | | |  |  | |
| **ΕΡΓΟ: ΑΝΤΙΚΑΤΑΣΤΑΣΗ ΙΑΤΡΟΤΕΧΝΟΛΟΓΙΚΟΥ ΕΝΔΟΣΚΟΠΙΚΟΥ ΕΞΟΠΛΙΣΜΟΥ - Γ.Ν.ΒΟΛΟΥ** | | | | | | | | | |
| **1** | **ΕΝΔΟΣΚΟΠΗΣΕΙΣ** | **ΑΝΤΙΚΑΤΑΣΤΑΣΗ ΓΑΣΤΡΟΣΚΟΠΙΟΥ** | **1** | **20.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
| **2** | **ΕΝΔΟΣΚΟΠΗΣΕΙΣ** | **ΑΝΤΙΚΑΤΑΣΤΑΣΗ ΚΟΛΟΣΚΟΠΙΟΥ** | **1** | **20.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
| **3** | **ΕΝΔΟΣΚΟΠΗΣΕΙΣ** | **ΕΞΟΠΛΙΣΜΟΣ ΕΝΔΟΣΚΟΠΗΣΕΩΝ** | **1** | **10.000,00 €** | | **ΟΚ** | **ΕΓΙΝΕ ΟΡΙΣΤΙΚΗ ΠΑΡΑΛΑΒΗ ΤΟΥ ΕΡΓΟΥ** | | |
|  |  | **ΕΚΤΙΜΗΣΗ - ΣΥΝΟΛΟ ΕΡΓΟΥ** |  | **50.000,00 €** | |  |  | | |

**6ος Στρατηγικός στόχος**

 **Έργα υποδομές**

***Αρχείο***

Στο πλαίσιο του εξορθολογισμού της οργάνωσης και διαχείρισης των δημοσίων αρχείων τηρήθηκαν οι προβλεπόμενες διαδικασίες εκκαθάρισης των αρχείων ιατρικών, νοσηλευτικών και διοικητικών πληροφοριών. Σύμφωνα με τον Ν.1946/1991 σε συμφωνία και αγαστή συνεργασία με τα Γεν. Αρχεία του Κράτους το νοσοκομείο αποχαρακτήρισε και απέσυρε μεγάλο όγκο αρχείων διαδικασία που δεν είχε επαναληφθεί εδώ και δεκαετίες. Ο όγκος που αποσύρθηκε ξεπέρασε τους 12 τόνους.

Με την απόφαση αυτή της διοίκησης μειώθηκαν οι χώροι που καταλάμβαναν τα άχρηστα αρχεία κατά 24% σε επιφάνεια τετραγωνικών μέτρων και είναι εργονομικά επισκέψιμα και ασφαλισμένα σύμφωνα με τις τελευταίες οδηγίες περί προστασίας προσωπικών δεδομένων.

*Πριν και μετά τις εργασίες οργάνωσης του αρχείου*

***Επιχάλκωση Μ.Ε.Θ.***

**Εικόνα που περιέχει εσωτερικό, δάπεδο, πίνακας, τοίχος

Περιγραφή που δημιουργήθηκε αυτόματα κόστους 35.000 €** από ίδιες δαπάνες.

Βραβείο καινοτομίας στο 19ο συνέδριο ΠΑΣΥΝΟ 12/2018

***Διαχείριση αποβλήτων υγειονομικής μονάδας***

Η αποτελεσματική διαχείριση των Επικινδύνων Ιατρικών Αποβλήτων αποτέλεσε βασικό στόχο της διοίκησης μας, στην προσπάθεια ανάπτυξης μιας περιβαλλοντικής κουλτούρας.

Στα νοσοκομεία υπάρχουν θεσμοθετημένες ειδικές ομάδες εργασίας στα θέματα της προστασίας της Δημόσιας Υγείας και του Περιβάλλοντος. Το Γ.Ν.Βόλου «Αχιλλοπούλειο» έχει εκπονήσει και εφαρμόζει Εσωτερικό Κανονισμό Διαχείρισης Αποβλήτων και υπάρχει ορισμένος Υπέυθυνος Διαχείρισης των αποβλήτων που επιτηρεί, καταγράφει και επεξεργάζεται την επικαιροποίησή των δεδομένων σύμφωνα με την τελευταία Κοινή Υπουργική Απόφαση (Κ.Υ.Α.).

Για την ορθή εφαρμογή του κανονισμού η διοίκηση με την υπεύθυνη πραγματοποίησε:

* Εκπαιδεύσεις και συχνές ενημερώσεις κατά κατηγορίες του συνόλου των εργαζομένων του νοσοκομείου.
* Επιτήρηση επί του πεδίου της εφαρμογής ενός συστήματος διαχείρισης νοσοκομειακών αποβλήτων και τη συνεχή προσπάθεια για τη βελτίωσή του.
* την επικαιροποίηση του Εσωτερικού Κανονισμού Διαχείρισης Αποβλήτων σύμφωνα με την ισχύουσα περιβαλλοντική νομοθεσία.
* Την ενημέρωση όλου του ιατρικού και νοσηλευτικού προσωπικού του νοσοκομείου σχετικά με τον τρόπο διαχείρισης των παραγόμενων αποβλήτων, με επιτόπου επισκέψεις σε όλες τις κλινικές και τα τμήματα του  νοσοκομείου, καθώς και με την οργάνωση ειδικών για το θέμα αυτό ημερίδων στο κεντρικό αμφιθέατρο του νοσοκομείου.
* Τη συστηματική καταγραφή των αναγκών της υγειονομικής μονάδας σε: ειδικούς τροχήλατους περιέκτες, απλούς περιέκτες, μέσα ατομικής προστασίας κλπ, διασφαλίζοντας με αυτό τον τρόπο την επάρκειά τους.

Οι παραπάνω ενέργειες, η επαγγελματική ενασχόληση, με τις παραινέσεις της υπευθύνου, όλου του προσωπικού για την επιτήρηση του σωστού διαχωρισμού των αποβλήτων στην πηγή παραγωγής τους, ανάλογα με την κατηγορία την οποία ανήκουν, είχε αποτέλεσμα τη μείωση των ημερήσιων παραγόμενων ποσοτήτων μολυσματικών  αποβλήτων.


***Εξορθολογισμός διαχείρισης κληροδοτημάτων.***

Το νοσοκομείο διαθέτει περί των 65 ακινήτων, οικόπεδα εντός σχεδίου ή αγροτεμάχια. Η ιδιομορφία των διαθετών ή οι νομικές διεκδικήσεις εκ των συγγενών δεν επιτρέπουν σε ορισμένα την πλήρη και ασφαλή διαχείρισή τους. Η διοίκηση διαβλέποντας ότι η κατάθεση κτηματολογίου, η νομική διεκδίκηση και κατοχύρωση της ακίνητης περιουσίας θα προσφέρει ουσιαστική οικονομική υποστήριξη στα επενδυτικά σχέδια ανάπτυξης του νοσοκομείου προχώρησε σε:

* Σύσταση και επαναλειτουργία επιτροπής κληροδοτημάτων.
* Ολοκληρώθηκε η ένταξη στο κτηματολόγιο του 94% των αγροτεμαχίων (υπο-λείπονται 2 αγροί στην περιφέρεια Λάρισας όπου είναι ανοιχτό το κτηματολόγιο)
* Με ανακοινώσεις στον τύπο και τοπικές αναρτήσεις ανασύραμε το ενδιαφέρον για μεγάλης αξίας ακίνητα που μπορούν με μακροχρόνια μίσθωση ή πώληση να προσφέρουν πόρους (εκτός ορίων προϋπολογισμού) για επενδύσεις στο νοσοκομείο
* Ολοκληρώθηκε ανταλλαγή με τον Δήμο Βόλου ακινήτων που μας ανήκαν εξ ημισίας
* Ολοκληρώθηκε ανταλλαγή ακινήτων με το Αρχαιλ. Μουσείο (Υπ. Πολιτισμού)
* Με την επιμελή διαχείριση του αρχείου επετράπη η διάθεση προς εκμετάλλευση δύο ακινήτων στο κέντρο της πόλης του Βόλου.

Η επιτυχία της διαχείρισης είχε σημαντικά οικονομικά αποτελέσματα που απεικονίζονται στον πίνακα παρακάτω:

**7ος Στρατηγικός στόχος**

** Έργα σε εξέλιξη**

**Α) Με εξασφαλισμένη χρηματοδότηση**

* **Στεφανιογράφος**  - Αιμοδυναμικό εργαστήριο Ε.Σ.Π.Α. 2016-2020
* **Κλινική Ανακουφιστικής Ιατρικής** (Δωρεά ύψους 1.500.000€ κ.κ. Τσιμά Χαράλαμπου). Πρώτη έγκριση από το Υπουργείο Υγείας. Αναμένεται μελέτη από τεχνική εταιρία του δωρητή.
* Προμήθεια εγκατάσταση ειδικού κεντρικού αντιικού & Firewall για την προστασία προσωπικών δεδομένων (δαπάνη 29.800€)
* Υπογραφή σύμβασης έργου με σύμβουλο – μελέτης και εφαρμογής των νέων κανόνων προστασίας προσωπικών δεδομένων για την οριζόντια και κάθετη λειτουργία της πληροφορίας στο νοσοκομείο **(Data Protective Officer** δαπάνη 18.000€)
* Προμήθεια νέου **ψηφιακού Μαστογράφου** Ε.Σ.Π.Α. ΥΜΕΠΕΡΑ
* Προμήθεια **5 διαγνωστικών οθονών** απεικονιστικών εξετάσεων Ε.Σ.Π.Α. ΥΜΕΠΕΡΑ
* Προμήθεια ακτινοσκοπικού **C arm** εξωδικαστική αποζημίωση από SIEMENS
* Εγκατάσταση Συμπαραγωγής Θερμού νερού και Ηλεκτρικής ενέργειας **(ΣΥΘΗΑ)** προϋπολογισμός 900.000€, Ε.Σ.Π.Α. Υποδομές Μεταφορών Περιβάλλον και Αειφόρος Ανάπτυξη Υ.Μ.Ε.ΠΕΡ.Α.Α.
* Αναβάθμιση Συστήματος Παρακολούθησης & Ελέγχου εγκαταστάσεων (**B.M.S.)** προϋπολογισμού 200.000€ Ε.Σ.Π.Α. - Υ.Μ.Ε.ΠΕΡ.Α.Α.
* Αντικατάσταση Λεβήτων και λοιπού εξοπλισμού **λεβητοστασίου** 180.000€ Ε.Σ.Π.Α. - Υ.Μ.Ε.ΠΕΡ.Α.Α.

**Β) Εγκρίσεις υπό διαμόρφωση του Π.Δ.Ε. και των αποθεματικών του Υπουργείου Υγείας.**

* Μονάδα Αυξημένης Φροντίδας
* Προμήθεια νέας Κινητής Μονάδας Αιμοδοσίας
* Αίθουσα γαστρεντερολογικής υποστήριξης εξετάσεων ERCP

**Γ) Μελλοντικές Υποδομές.**

* Ανέγερση νέου Αμφιθεάτρου για τις ανάγκες του Νοσοκομείου (υπάρχει χωροθέτηση από το κτιριολογικό, χρηματοδότηση δύναται να γίνει από χρηστή διαχείριση των ακινήτων του νοσοκομείου).
* Εγκατάσταση κλωβού απώθησης πτηνών.
* ΠΡΟΤΑΣΗ για Logistics με στόχο τον έλεγχο, την αποδοτική και αποτελεσματική κανονική και αντίστροφη ροή και αποθήκευση των προϊόντων στις κεντρικές αποθήκες.
* Ανάπτυξη συστήματος Αρχειοθέτησης & Απεικόνισης των Ιατρικών Εικόνων (P.A.C.S).
* Πλήρη ανάπτυξη RFID τεχνολογίας σε εργαστήρια και χειρουργεία.
* Εργονομική διαμόρφωση του αυτόνομου Τ.Ε.Π.

**8ος Στρατηγικός στόχος**

|  |  |
| --- | --- |
| **ÎÏÎ¿ÏÎ­Î»ÎµÏÎ¼Î± ÎµÎ¹ÎºÏÎ½Î±Ï Î³Î¹Î± ÎµÎºÏÎ±Î¯Î´ÎµÏÏÎ·** | **Εκπαίδευση Εξωστρέφεια.**  **Γραφείο εκπαίδευσης.**  Η λειτουργία του γραφείου ξεκίνησε τον Νοέμβριο του 2017.  Κατά τη διάρκεια της λειτουργίας του γραφείου οργανώθηκαν και πραγματοποιήθηκαν μια σειρά από εκπαιδευτικές δράσεις τόσο για το προσωπικό του Νοσοκομείου μας όσο και για το ευρύ κοινό. |

***Εκπαιδευτικές Δράσεις***

|  |  |
| --- | --- |
| **ÎÏÎ¿ÏÎ­Î»ÎµÏÎ¼Î± ÎµÎ¹ÎºÏÎ½Î±Ï Î³Î¹Î± ÏÎµÏÏÎ¹Î²Î¬Î» ÎµÎºÏÎ±Î¯Î´ÎµÏÏÎ·Ï ÎÏÎ»Î¿Ï** | **1ο Φεστιβαλ Εκπαίδευσης**   * 5 ημέρες συνεδρίου στο χώρο του νοσοκομείου * 5 θεματικές ημέρες (ΚΑΡΠΑ, Παθολογικός, Χειρουργικός, Ανθρωποκεντρικός, Διοικητικός τομέας) * Το φεστιβάλ ήταν υπό την αιγίδα της 5ης ΥΠΕ και του 5ου Π.Τ. ΕΝΕ   Συνολικά παρακολούθησαν 550 σύνεδροι όλων των δομών του Νοσοκομείου, της περιφέρειας και του ιδιωτικού τομέα  Στα πλαίσια του φεστιβάλ φιλοξενήθηκαν ομάδες από άλλους φορείς όπως:   * Ελληνική Ομάδα Διάσωσης Μαγνησίας * Ομάδα από το ΚΕΕΛΠΝΟ * Ομάδα από το ΟΚΑΝΑ Βόλου * Ομάδα Triage από το Νοσοκομείο Παπαγεωργίου Θεσσαλονίκης.   Παράλληλα διεξήχθηκαν 5 κλινικά φροντιστήρια κατά τη διάρκεια του Φεστιβάλ. |

|  |  |
| --- | --- |
| **C:\Users\education\Desktop\ΝΕΜΕΘ\ΝΕΜΕΘ\ΝΕΜΕΘ.JPG** | **Εκπαιδευτικό Σεμινάριο: Εξειδικευμένη Νοσηλευτική Εκπαίδευση Εντατικής Θεραπείας**  Σε συνεργασία με την Ελληνική Εταιρεία Νοσηλευτικής Έρευνας και Εκπαίδευσης.  Με την επιστημονική ευθύνη της ΜΕΘ Α΄ Πανεπιστημιακής Πνευμονολογικής Κλινικής ΕΚΠΑ, ΓΝΝΘΑ «Η Σωτηρία»  Σε αυτό το τριήμερο σεμινάριο Εκπαιδεύτηκαν συνολικά 70 νοσηλευτές που εργάζονται σε Μονάδες Εντατικής Θεραπείας και Στεφανιαίες Μονάδες όλης της Θεσσαλίας. Ο τρόπος εκπαίδευσης ήταν διαδραστικός και πραγματοποιήθηκαν και κλινικά φροντιστήρια. |

|  |  |
| --- | --- |
| **C:\Users\education\Desktop\καρκινοπαθων\αφισα.jpeg** | **Εκδήλωση – Ενημέρωση Για τον καρκίνο του μαστού**  Σε συνεργασία με το Σύλλογο Καρκινοπαθών του Νομού Μαγνησίας πραγματοποιήθηκε η εκδήλωση με τίτλο « Πνοή Ζωής : Αληθινές Ιστορίες από Αληθινές Γυναίκες».  Η εκδήλωση ήταν ανοιχτή προς το κοινό και έγινε παρουσίαση με βιωματικό τρόπο προσωπικών εμπειριών ατόμων που προσβλήθηκαν από τη νόσο.  Επίτιμη προσκεκλημένη ήταν Οικογενειακή Σύμβουλος - Σύμβουλος Σχέσεων και Συγγραφέας κ. Τένια Μακρή. |

|  |  |
| --- | --- |
| **C:\Users\education\Desktop\Μαιευτική Γυναικολογική Κλινική\ΑΦΊΣΑ.jpg** | **Διημερίδα Κατακτώντας τη Μητρότητα**  Σε συνεργασία με τον οικογενειακό προγραμματισμό και τη Μαιευτική  και Γυναικολογική Κλινική διοργανώθηκε η διημερίδα «Κατακτώντας τη Μητρότητα»  Η Διημερίδα αφορούσε επαγγελματίες υγείας και θέματα που άπτονται του αντικειμένου των τμημάτων:   * Οικογενειακού Προγραμματισμού * Γυναικολογικού και Μαιευτικού * Αίθουσας Τοκετών και * Μονάδας προώρων και νεογνών.   Παράλληλα φιλοξενήθηκαν ομιλητές από :   * Το κέντρο Ρομά Αλιβερίου της Κοινωφελούς Επιχείρησης ΚΕΚΠΑ ΔΙΕΚ Δήμου Βόλου * Το Πολυδύναμο Συμβουλευτικό κέντρο και Έγκαιρης Παρέμβασης ΚΕΘΕΑ Πιλότος. * Το Ξενώνα φιλοξενίας γυναικών θυμάτων βίας του Δήμου Βόλου και * Τη Δευτεροβάθμια εκπαίδευση.   Η Τρίτη ημέρα ήταν αφιερωμένη στο κοινό και εμπεριείχε θέματα που αφορούν τόσο την εγκυμοσύνη όσο και την ανατροφή και φροντίδα κατά την παιδική ηλικία. |

|  |  |
| --- | --- |
|  | **Διημερίδα Μεταμοσχεύσεις- Δωρεά οργάνων**  Σε συνεργασία με Εθνικό Οργανισμό Μεταμοσχεύσεων και τη Μονάδα Εντατικής Θεραπείας του νοσοκομείου διοργανώθηκε η διημερίδα «Μεταμοσχεύσεις- Δωρεά οργάνων Αλυσίδα Ζωής » .  ΗΔιημερίδα αφορούσε επαγγελματίες υγείας και αναπτύχθηκαν θέματα που σχετίζονται με τις μεταμοσχεύσεις τόσο από την οπτική γωνία του δότη όσο και από του λήπτη. Παράλληλα παρουσιάστηκε και η θεολογική προσέγγιση της μεταμόσχευσης με ομιλία του Σεβασμιότατου Μητροπολίτη Δημητριάδος και Αλμυρού κ.κ Ιγνάτιος.  Συνολικά παρακολούθησαν τη διημερίδα 200 επαγγελματίες υγείας από το δημόσιο και ιδιωτικό τομέα υγείας του Βόλου. |

***Ειδική Εκπαίδευση***

1. **Ογκολογικό Σχολείο**

Σε συνεργασία με τον Ογκολογικό Τομέα του Εθνικού Συνδέσμου Νοσηλευτών Ελλάδος του ΕΚΠΑ και του νοσοκομείο μας πραγματοποιήθηκε Webinar στο αμφιθέατρο « Δημήτριος Γκάλιος» , το χρονικό διάστημα Φεβρουάριος- Απρίλιος 2018, για τους νοσηλευτές που εργάζονται στο τμήμα Χημειοθεραπειών. Το σεμινάριο πραγματοποιούνταν κάθε Σάββατο και συμμετείχαν νοσοκομεία από όλη την Ελλάδα.

1. **Εκπαίδευση ΥΚΟΝ**

Σε συνεργασία με τη Διεύθυνση Νοσηλευτικής Υπηρεσίας Τρικάλων 5 νοσηλεύτριες του Γ.Ν. Τρικάλων εκπαιδεύτηκαν στη λειτουργία της ΥΚΟΝ με σκοπό τη δημιουργία νέου τμήματος στο Νοσοκομείο τους.

1. **Ενδοκλινικά Μαθήματα**

Η Ορθοπεδική Κλινική, η Μονάδα Τεχνητού Νεφρού, η Στεφανιαία Μονάδα, η Μονάδα Εντατικής Θεραπείας καθώς και η Ουρολογική Κλινική του νοσοκομείου σε συνεργασία με τους ιατρούς των εκάστοτε τμημάτων πραγματοποίησαν ενδοκρινικά μαθήματα επιμόρφωσης του προσωπικού τους.

***Διαλέξεις***

Έπειτα από τη διερεύνηση εκπαιδευτικών αναγκών όλου του προσωπικού με ανώνυμο ερωτηματολόγιο πραγματοποιήθηκαν στο αμφιθέατρο « Δημήτριος Γκάλιος» το χρονικό διάστημα Ιανουάριος 2018- Απρίλιος 2019, διαλέξεις για τους επαγγελματίες υγείας του νοσοκομείου μας αλλά και του ιδιωτικό τομέα.

* «Πιστοποιητικά Θανάτου» από τον κ. Ράικο, καθηγητή της Ιατροδικαστικής σχολής του Αριστοτελείου Πανεπιστημίου Θεσσαλονίκης
* « Διαχείριση stress» από τον κ. Βλιώρα , ψυχολόγο του Γ.Ν. Βόλου
* «Διατροφική Υποστήριξη Χειρουργικού Ασθενή» κ. Παφίλη
* « Χρήση Power Point και σωστή παρουσίαση Επιστημονικής Εργασίας» κ. Παπαρχοντή
* « Εισαγωγή στην Έρευνα» κ. Κορώνη Χρυσάνθη – Βασιλική
* «Δημιουργία Κωδικού Μπλε σε Δημόσιο Νοσοκομείο» κ. Σπυριδοπούλου Κοκκώνη
* « Διαχείριση Ασθενούς με Ιλαρά» κ. Μάνδρο
* «Υποκίνηση – Παρακίνηση Προσωπικού: Από τη θεωρία στη Πράξη»κ Παλιού
* « Σύσταση Προϋπολογισμού – Νόμος Περί Προμηθειών» κ. Γκίκα
* « Διαχείριση Αυτοκτονικού Ιδεασμού στο Γενικό Νοσοκομείο Βόλου» κ. Φωτιάδου, κ Βλιώρας, κ. Τότσικα

Μέσος αριθμός συμμετεχόντων ήταν 65 άτομα σε κάθε διάλεξη.

***Συνεργασίες***

Στις εκπαιδευτικές δράσεις του Γραφείου Εκπαίδευσης πήραν μέρος:

* Άνεργοι
* Επαγγελματίες υγείας ιδιωτικού τομέα
* Επαγγελματίες Υγείας από την 5η ΥΠΕ
* Φοιτητές

Οι συνεργαζόμενοι φορείς: ΕΚΠΑ, ΕΣΝΕ, ΕΝΕ, ΚΕΛΠΝΟ, Αριστοτέλειο Πανεπιστήμιο Θεσσαλονίκης, Ομάδα Triage Νοσοκομείου Παπαγεωργίου, Σύνδεσμος Δίωξης Ηλεκτρονικού Εγκλήματος στο Ν. Μαγνησίας, Ελληνική Ομάδα Διάσωσης Ν. Μαγνησίας, Εκπρόσωποι της Ελληνικής Παραολυμπιακής Ομάδας, Δικηγορικός Σύλλογος Βόλου, Σύλλογος Καρκινοπαθών, Εθνική Ομάδα Μεταμοσχεύσεων.

***Εφαρμογή μητρώου εθελοντών.***

Άλλη μια εφαρμογή που έχει αναπτυχθεί από το νοσκομείο, χρησιμοποιείται από εθελοντές που προσφέρουν εθελοντική εργασία και υπηρεσίες στο ΓΝΒ «Αχιλλοπούλειο». Και το τρέχον έτος πάνω από 50 άτομα διαφορετικών ειδικοτήτων απασχολούνται εθελοντικά στο νοσοκομείο μας, έχοντας ακολουθήσει όλες στις προτυποποιημένες διαδικασίες που προαπαιτεί το Μητρώο Εθελοντών.

***Δημιουργία δανειστικής βιβλιοθήκης.***

Κεντρική με τμήματα για παιδιατρική, μονάδα μεσογειακής αναιμίας, μονάδα χημειοθεραπείας και μονάδα τεχνητού νεφρού. Απευθύνεται σε όλους τους ασθενείς, συγγενείς αλλά και εφημερεύοντες. Υποστηρίζεται από το γραφείο εκπαίδευσης και από εθελοντές


***Επιστημονική συμμετοχή του νοσοκομείου με ιατρούς του αλλά και με το αρχείο του σε μεγάλες μελέτες της Μαγνησίας.***

1. Μελέτη νοσηρότητας και θνησιμότητας στην Θεσσαλία συνεργασία με την Ιατρική Σχολή Πανεπιστημίου Θεσσαλίας, έδρα Επιδημιολογίας (ανακοινώθηκε Γενάρη 2019).

2. Μελέτη νοσηρότητας σε σχέση με την αέρια ρύπανση, σε συνεργασία με το Τμήμα Μηχανολόγων Μηχανικών και την Πανεπιστημιακή Πνευμονολογική Κλινική του Πανεπιστημίου Θεσσαλίας (σε εξέλιξη για όλο το 2019).

3. MODELHEALTH (MOdular DEep Learning platform for HEALTHcare): Αρθρωτή Πλατφόρμα Μηχανικής Μάθησης Νευρωνικών Δικτύων Δεδομένων Υγείας, σε συνεργασία 5η ΥΠΕ και τμήμα πληροφορικής.

4.SPHINX: A Universal Cyber Security Toolkit for Health-Care Industry, σε συνεργασία 5η ΥΠΕ και Καρδιολογική κλινική, τμήμα πληροφορικής.

****

***Έκθεση ζωγραφικής Ε. Βαρλάμη, «Άγιος Λουκάς ο Ιατρός» 10ος /2018***

***Ανάπτυξη νέων δράσεων υποστήριξης υπηρεσιών.***



Επικαιροποιημένη ιστοσελίδα νοσοκομείου

Αποτέλεσμα ομαδικής εργασίας του τμήματος Βιοιατρικής, Πληροφορικής και της Διοίκησης. Η ιστοσελίδα αντικατοπτρίζοντας την ιστορία και το όραμα του Νοσοκομείου μας, φιλοδοξεί να αποτελέσει ένα ζωντανό κύτταρο ενημέρωσης και πληροφόρησης για τους ασθενείς, τους επισκέπτες και τους εργαζόμενους του νοσοκομείου μας. Επίσης, πέρα από την ενημέρωση, εμπλουτίζεται διαρκώς με νέες υπηρεσίες για πολίτες και εργαζόμενους

Ανάπτυξη νέων τεχνολογιών και διαδικασιών στο τμήμα γραμματείας.

Στο διάστημα του προηγούμενου έτους αναπτύχθηκε το τμήμα της

Γραμματείας σύστημα ηλεκτρονικής διαχείρισης εγγράφων (δαπάνη 20.000€)

Φωτισμός

Στα πλαίσια της εξοικονόμησης ενέργειας αντικαταστάθηκε μεγάλος αριθμός λαμπτήρων κυρίως από κοινόχρηστους χώρους με λαμπτήρες τεχνολογίας LED (επένδυση 10.000€).

Διαχείριση χώρων στάθμευσης (ΠΑΡΚΙΝΓΚ)

Επικαιροποίση καρτών δικαιούχων χώρων στάθμευσης για τον έλεγχο της ασφάλειας και της διαθεσιμότητας των θέσεων στάθμευσης.

Σύστημα ελέγχου επισκεπτηρίου με κάρτα συνοδού

Για τον έλεγχο του επισκεπτηρίου στο Νοσοκομείο σχεδιάστηκε και διανεμήθηκε κάρτα συνοδού, που διατίθεται με την συνεργασία των προϊσταμένων των τμημάτων ώστε να μην διαταράσσεται η λειτουργία του νοσοκομείου.

Διαμόρφωση χώρου στάθμευσης ποδηλάτων

Αριστερά του θυρωρείου διαμορφώθηκε χώρος όπου τοποθετήθηκε ειδική μεταλλική κατασκευή όπου μπορούν με ασφάλεια να σταθμεύσουν ποδήλατα.

 **ΕΓΚΡΙΣΗ ΠΙΣΤΩΣΗΣ ΓΙΑ ΤΗΝ ΑΝΑΔΕΙΞΗ ΣΥΜΒΟΥΛΟΥ ΕΡΓΩΝ ΕΝΕΡΓΕΙΑΚΗΣ**  **ΑΝΑΒΑΘΜΙΣΗΣ ΝΟΣΟΚΟΜΕΙΟΥ**

Χρηματοδότηση του έργου με τίτλο: «ΕΝΕΡΓΕΙΑΚΗ ΑΝΑΒΑΘΜΙΣΗ ΔΗΜΟΣΙΩΝ ΚΤΙΡΙΩΝ - ΠΑΡΑΓΩΓΗ ΕΝΕΡΓΕΙΑΣ ΑΠΟ ΜΟΝΑΔΕΣ ΣΗΘΥΑ ‘Η ΜΕ ΧΡΗΣΗ ΑΠΕ», προϋπολογιζόμενης δαπάνης **1.956.720,00** με ΦΠΑ, ως κάτωθι:

Εγκατάσταση Σταθμού Συμπαραγωγής Ηλεκτρισμού και Θερμότητας Υψηλής Αποδοτικότητας (ΣΗΘΥΑ) σε συνδυασμό με συστήματα ψύξης με χρήση φυσικού αερίου, αντικατάσταση στοιχείων στο λεβητοστάσιο και άλλες ηλεκτρομηχανολογικές εγκαταστάσεις 1.543.800,00 €

ΠΡΟΜΗΘΕΙΑ ΚΑΙ ΑΝΤΙΚΑΤΑΣΤΑΣΗΣ ΠΡΟΒΟΛΕΩΝ ΧΕΙΡΟΥΡΓΕΙΩΝ (ΤΕΜ. 6) 175.560,00 €

ΑΝΤΙΚΑΤΑΣΤΑΣΗ ΣΥΜΒΑΤΙΚΟΥ –ΑΝΑΛΟΓΙΚΟΥ ΜΑΣΤΟΓΡΑΦΟΥ (ΤΕΜ. 1), 186.000.00 €

ΑΝΤΙΚΑΤΑΣΤΑΣΗ ΑΝΑΛΟΓΙΚΩΝ ΕΝΕΡΓΟΒΟΡΩΝ ΟΘΟΝΩΝ ΔΙΑΓΝΩΣΗΣ ΑΚΤΙΝΟΛΟΓΙΚΟΥ (ΤΕΜ. 10) 48.360,00€

Επίλογος

Η προσπάθεια για την υγεία είναι συνεχής και ο δρόμος για να φτάσουμε στο επιθυμητό και κοινωνικά πρέπον, με βάση τις ολοένα και αυξανόμενες ανάγκες, είναι αέναος και δύσβατος.

Η αποτίμηση του έργου που επιτελέστηκε και το οποίο αναλυτικά περιγράφηκε στα προηγούμενα κεφάλαια, θα κριθεί πρωτίστως από τους χρήστες των υπηρεσιών υγείας, αλλά και από όλους όσους θεσμικά επιλαμβάνονται της αξιολόγησης των προσπαθειών μας.

Από τη μεριά μας πιστεύουμε ότι προσπαθήσαμε να τεθούν οι βάσεις για άσκηση διοίκησης με ήθος και ύφος τέτοιο ώστε .

* να στηρίζει τον ασθενή
* να σηματοδοτεί το τέλος ρουσφετολογικών πρακτικών στο τομέα των μετακινήσεων, αλλά και των προαγωγών προσωπικού,
* να προωθεί την διαφάνεια στις διαδικασίες των προμηθειών και στην εξάλειψη της διασπάθισης του δημόσιου χρήματος,
* να τονίζει την υπευθυνότητα και την συναντίληψη και
* να δείχνει ότι η συλλογική εργασία φέρνει απτά αποτελέσματα

Θα θέλαμε να εκφράσουμε τις θερμές μας ευχαριστίες τόσο στην ηγεσία του Υπουργείου Υγείας όσο και στην Διοίκηση της 5ης Υ.ΠΕ. που στήριξαν τις προσπάθειες μας, στα μέλη του Διοικητικού Συμβουλίου αλλά και στο προσωπικό του «Αχιλλοπούλειου» Νοσοκομείου για την υπευθυνότητα, την αφοσίωση και την ανιδιοτελή προσφορά τους στο χώρο της δημόσιας υγείας. Πρόκειται για στελέχη που σχεδόν στο σύνολο τους απαρτίζονται από ανθρώπους επιστημονικά καταρτισμένους και επαγγελματικά αφοσιωμένους.

Ο ΔΙΟΙΚΗΤΗΣ Ο ΑΝΑΠΛΗΡΩΤΗΣ ΔΙΟΙΚΗΤΗΣ

ΜΑΤΘΑΙΟΣ ΔΡΑΜΗΤΙΝΟΣ ΧΑΡΙΛΑΟΣ ΑΠΟΣΤΟΛΙΔΗΣ